PLANINSKO DRUŠTVO CELJE MATICA                                                        CELJE, 10.09.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

PO DOLOMITSKIH ŽELEZNIH POTEH

P A L E  D I  S A N  M A R T I N O,  3192 M,

V SOBOTO IN NEDELJO, 22. IN 23. SEPTEMBRA 2007

OD REKE PIAVE DO ADIŽE
PA ŠE MALCE ČEZNJU TAKO NA VZHOD KOT NA ZAHOD SEGA KRALJESTVO DOLOMITOV.

FRANCOSKI ZEMLJESLOVEC, RUDNINOSLOVEC IN MALTEŠKI VITEZ

DIEUDONNÉ SYLVAIN GUY TANCRÈDE GRATET DE DOLOMIEU, 1750-1801,

JE PROUČIL NJIH KAMNINO IN PO NJEM SO TE PRELEPE GORE DOBILE SKUPNO IME.

NJIH KRALJICA JE SLOVITA MARMOLADA,

JUŽNO OD NJE PA SE KOŠATI DOLOMITSKA SKUPINA PALA.

CIMA DELLA VEZZANA JE NAJVIŠJI VRH TEH BUJNIH JUŽNIH GORA,

NJEN LE NEKAJ METROV NIŽJI SOSED CIMON DELLA PALA
PA SLOVI KOT DOLOMITSKI MATTERHORN.

ČEZ NJEGOVO ZAHODNO STENO IN JUŽNO RAMO PELJE NA VEZZANO ŽELEZNA POT,

KI ZANJO VELJA, DA JE NAJLEPŠA KLASIČNA SMER V VSEH DOLOMITIH.

TJA VAS S PETROM IN SMILJANOM VABIMO NA ZANIMIV IN LEP PLANINSKI IZLET.

S POSTAJALIŠČA PRED GARAŽNO STAVBO NA CELJSKI GLAZIJI
SE ODPELJEMO Z NAROČENIM AVTOBUSOM ŽE V PETEK ZVEČER OB ENAJSTIH, 23.00.

NA ŽELJO SE Z OSEBNO IZKAZNICO PREDSTAVIMO NA MEJNEM PREHODU FERNETIČI,

NOČNO VOŽNJO PO BENEŠKI RAVNICI PA RAJŠI PRESPIMO ALI VSAJ PREDREMAMO.

ZADNJE POLETNO JUTRO

NAS OSVEŽI V DOPUSTNIŠKEM ŠMARTNEM, SAN MARTINO DI CASTROZZA, 1466 M,

ODKODER NAS Ž ŽIČNICO POTEGNEJO NA ZELENI VRH, COL VERDE, 1965 M.

POIŠČEMO PRAVO POT, KI JE OZNAČENA Š ŠTEVILKO 706.

TA NA VIŠINI 2285 M PRIPELJE NA ZAČETEK TEŽJE ŽELEZNE POTI BOLVER LUGLI.

ZGRADILI SO JO LETA 1970 OB STOTI OBLETNICI PRVEGA VZPONA NA CIMON

IN IMENOVALI PO ŠIROKOGRUDNI GORNIŠKI DRUŽINI IZ FIERE DI PRIMIERO.

NA JEKLENICAH SE VARUJEMO ŠELE OD VIŠINE 2550 METROV NAVZGOR

IN OD NJIH SE POSLOVIMO OB IZSTOPU PRI DVEH PEPCAH, DUE BEPPINE, 2970 M.

DOSEGLI SMO ROB PLANOTE, KI JO RADI PRIMERJAJO Z MESEČEVO POKRAJINO.

ODDAHNEMO SE V NEKAJ MINUT ODDALJENEM BIVAKU FIAMME GIALLE, 3005 M,

IN SPREHODIMO NA PRELAZ PASSO DEL TRAVIGNOLO, 2925 M,

S KATEREGA SE V NADALJNJI URI POVZPNEMO NA CIMO DELLA VEZZANA, 3192 M.

PO ISTI STEZI SE VRNEMO NA PRELAZ TRAVIGNOLO, 2925 M,

IN PO POTI 716 PREVIDNO SESTOPIMO V DOLINO VALLE DEI CANTONI DO 2350 M.

IZ DOLINE SE MORAMO POVZPETI ČEZ PRELAZ PASSO BETTEGA, 2667 M,

S KATEREGA KMALU ZAGLEDAMO KOČO, RIFUGIO G.PEDROTTI ALLA ROSETTA, 2581 M.

DO NJE V DESETIH MINUTAH PRIPELJE TUDI ŽIČNICA Z ZELENEGA VRHA,

MI PA PO DEVETIH URAH HODA V NJEJ PREBIJEMO PRIJETEN VEČER IN PRENOČIMO.

NASLEDNJE JUTRO SESTOPIMO PO POTI 702 ČEZ COL DELLE FEDE, 2278 M,

IN SE PO POTI 715 PREKOBALIMO PREK PRELAZA PASSO DI BALL, 2443 M.

PO DVEH URAH DOSEŽEMO KOČO PRADIDALI, 2278 M,

KI JO JE BILA LETA 1896 POSTAVILA DRAŽDANSKA PODRUŽNICA D Ö A V.

ZAHODNO OD KOČE SE NA POTI 739 LOTIMO ŽELEZNE VIE FERRATE DEL PORTÒN,

KI PO 120 METRSKI NEBEŠKI LESTVI PELJE V FORCELLO ENAKEGA IMENA, 2450 M.

POT 739 PREIDE ONSTRAN ŠKRBINE V LAŽJO POT TANČIC, VIA FERRATA DEL VELO.

TA NAS POD MOGOČNIMI STENAMI SASS MAORJA IN CIME DELLA MADONNA

PRIPELJE H KOČI TANČICE MATERE BOŽJE, RIFUGIO VELO DELLA MADONNA, 2358 M.

PO PETIH URAH JE ČAS, DA POUŽIJEMO ŽELEZEN OPOLDANSKI OBED,

PREDEN PO POTI 742 PREKORAČIMO CIMO DELLA STANGA, 2550 M.

NATO SE KMALU PRETIRIMO NA LAHKO ŽELEZNO POT 747 ČEZ CIMERLO, 2505 M.

POT SE IMENUJE PO ALPINISTU IN PISATELJU DINU BUZZATIJU, 1906-1972,

ČIGAR ZIBEL JE TEKLA POD PALO. ZASLOVEL JE Z ROMANOM TATARSKA PUŠČAVA.

SESTOPIMO V DOLINO VAL CANALI DO CESTE POD SENOŽETMI PRATI FOSNE, 1370 M.

OKREPČAMO SE V GOSTIŠČU PRI KIKIRIKU, CANT DEL GAL, 1180 M,

KJER SE PO OSMIH URAH IN POL HODA POSLOVIMO OD DIVJE PALE,

KAKOR SE JE BIL TUDI TINE MIHELIČ, 1941-2004, V SVOJI IZPOVEDI KLIC GORA
KLJUČ VHODNIH VRAT BOMO LAHKO DOMA ZAVRTELI KMALU PO POLNOČI.

NE POZABIMO VELJAVNE ČLANSKE IZKAZNICE PZS Z ZNAMKICO VZAJEMNOSTI,

NITI POTNEGA LISTA OZIROMA OSEBNE IZKAZNICE NITI NA RAZNA ZAVAROVANJA!

OBVEZNO OPREMO SESTAVLJA SAMOVAROVALEN KOMPLET Š ČELADO,

NAJ NE MANJKATA SVETILKA IN POSTELJNA VREČA ZA PLANINSKE KOČE.

CENA IZLETA BREZ ŽIČNINE IN IZDATKOV V KOČAH ZNAŠA 50,00 EVROV.

OB PRIJAVI VPLAČAMO V PISARNI VSAJ POLOVICO, RAZLIKO PA V ENEM MESECU.

MOŽNA JE RAZLIČICA PREČENJA BREZ ŽELEZNIH POTI. POVEJTE OB PRIJAVI!

SREČNO POT SKOZI TATARSKO PUŠČAVO

TONE PRIMOŽIČ

